Setu, hiniv, pas kalz a dra gwelet, àr-bouez un tog touseg, ur sort boled, ar Suillus luteus pe unan  tost, edan gwez pin, get un tog lufrus ha pegus un tamm, ha toulloùigoù melen edan.  Ur blantenn ivez, unan ne weler ket stank dre ar vro (moarvat e oa achapet ag ur jardrin aze): Coronilla varia (= Securigera varia), ur blantenn a familh ar banal, get boketoù roz ha gwenn (diàr-se an anv-gwan variaha neo ket (Intron) Varia !)evel kurunennoù.  Mes daou levrig bet kavet en ur marchad traoù kozh. Unan àr ar plant a vez kavet er parkoùier, pa gellidont (evit dal labourizion-douar o anavout a-benn  hag em zizober anezhe). Interesant, rak evit unan a blij dezhoñ ar plant e vo atav é klask anavout ar re-se, pas hepken pa vezont e bleuñv, mes ivez e-pad ar goañv, pe pa vezont bihannik-tra.  Hag ul levr arall, unan skrivet get Gaston Bonnier, un den brudet en e amzer peogwir e klask brudiñ studi ar plant e-mesk ar bobl. Ul levr skrivet e fin an XIXvet kantved evit ar chlasadoù 8vet, da lâret eo ar CM1 a-vremañ. Ennañ e kaver displeget dre ar munud, get tresadennoù resis-meurbet, framm ha buhez  plantennoù zo e-mesk ar re baotañ er vro. Ha souezhus eo gwelet penaos e klaskont dielfenniñ don, a-barzh, biologiezh, ha morfologiezh ar plant, pa geñverier get ar pezh a vez graet bremañ, hag an anaoudegezh ag ar plant gouez a zo e-mesk ar vugale hiniv-an-deiz (dister a-walch e gwirionez).  Kentelioù evidomp ? Sur a-walch. Ne lâran ket emañ ret dielfenniñ ar plant èl-se, gwell eo lakaat ar vugale dober taolioù arnod, mes ne vehe ket fall o lakaat da dostaat o fri, tost-tost, doch ar plant en-dro  dezhe. Ur mod e-mesk re arall dem santout liammetoch get ar bed bev en-dro dezhe (ha nebeutoch doch bed ar skeudennoù savet dre urzhiataer ?). Ar mod fetis da gas ar chentelioù avat, aze emañ an dalch. Mes afer zo ! 